**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS LITORINOS MOKYKLOS NUOSTATŲ PATVIRTINIMO“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant patvirtinti atnaujintus Klaipėdos Litorinos mokyklos nuostatus.

**2. Parengto projekto tikslai ir uždaviniai.** Sprendimo projekto tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**3. Kaip šiuo metu yra teisiškai reglamentuojami projekte aptarti klausimai.** Šiuo metu galioja Klaipėdos Litorinos mokyklos nuostatai, patvirtinti Klaipėdos miesto savivaldybės tarybos 2016 m. lapkričio 24 d. sprendimu Nr. T2-280. Šiuose nuostatuose reikia atlikti pakeitimus, susijusius su pasikeitusiais teisės aktais ir mokyklos bendruomenės susitarimais.

**4. Kokios numatomos naujos teisinio reglamentavimo nuostatos ir kokių rezultatų laukiama.** Šiuo sprendimo projektu teikiami Klaipėdos Litorinos mokyklos nuostatai parengti, vadovaujantis Lietuvos Respublikos švietimo įstatymu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049, ir kitais teisės aktais, atsižvelgta į Lietuvos Respublikos švietimo, mokslo ir sporto ministerijos 2021-09-21 pažymoje Nr. KA1-11 „Dėl Klaipėdos Litorinos mokyklos specialiųjų klasių atitikties nustatytiems kriterijams“ pateiktas rekomendacijas bei mokyklos bendruomenės susitarimus.

Teikiamuose nuostatuose patikslintos ugdymo organizavimo formos ir būdai (grupinė ir pavienė, kasdienis, savarankiškas ir nuotolinis), papildytos įstaigos funkcijos ir nuostatos, susijusios su įstaigos valdymu (direktoriaus pavaldumas, kompetencija, atskaitomybė ir atsakomybė), savivaldos institucijų ir metodinės veiklos organizavimu (narių rinkimo, perrinkimo, posėdžių šaukimo, nutarimų priėmimo procedūros, terminai), pakeista mokyklos pagrindinė paskirtis (nustatyta, kad mokykla skirta intelekto sutrikimus turinčių mokinių ugdymui), atlikti kiti redakcinio pobūdžio pakeitimai.

Patvirtinus pakeistus Klaipėdos Litorinos mokyklos nuostatus, bus užtikrinamas teisės aktų vykdymas ir bus įtvirtinti mokyklos bendruomenės narių susitarimai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Kitų teisės aktų sprendimui įgyvendinti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Sprendimo projektui įgyvendinti papildomų lėšų nereikia. Įstaiga padengs nuostatų įregistravimo išlaidas.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir Klaipėdos Litorinos mokyklos taryba.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos miesto savivaldybės administracijos Švietimo skyrius.

**10. Kiti reikalingi pagrindimai ir paaiškinimai.** Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2016 m. lapkričio 24 d. sprendimo Nr. T2-280 „Dėl Klaipėdos Litorinos mokyklos nuostatų patvirtinimo“ išrašas, 8 lapai.

3. Lietuvos Respublikos švietimo, mokslo ir sporto ministerijos 2021 m. rugsėjo 21 d. pažymos Nr. KA1-11 „Dėl Klaipėdos Litorinos mokyklos specialiųjų klasių atitikties nustatytiems kriterijams“ išrašas, 1 lapas.

4. Klaipėdos Litorinos mokyklos tarybos 2021-10-08 protokolo Nr. V3-17 išrašas, 1 lapas.

Švietimo skyriaus patarėja,

pavaduojanti Švietimo skyriaus vedėją Vida Bubliauskienė